Noi proteste în Israel. Oamenii cer demisia lui Benjamin Netanyahu pentru modul în care a gestionat epidemia.
Noaptea trecută au avut loc noi proteste colorate pe străzile din Israel. Israelienii îi cer demisia lui Benjamin Netanyahu pentru cum a gestionat epidemia. Alegerile parlamentare din Israel vor avea loc pe 23 martie.
O nouă serie de proteste colorate au avut loc pe străzile din Israel noaptea trecută. Oamenii îi cer demisia premierului Netanyahu, pentru că a gestionat prost criza Covid. Însă, asta se întâmplă deși Israelul este pe primul loc în lume la campanie de vaccinare."Demonstrația din seara asta este pentru a reaminti tuturor că, deși sunt alegeri și deși există multe partide, există o persoană responsabilă pentru lucrurile oribile care se întâmplă în țară cu virusul, cu economia, cu drepturile civile.", a spus un protestatar.Premierul israelian este în plin proces cu acuzații de fraudă, abuz de încredere și luare de mită în trei cazuri separate. Și asta îi nemulțumește pe israelieni."Fiecare decizie pe care a luat-o a fost în beneficiul lui. Dar, a pus cetățenii Israelului într-o situație dificilă.", a mai spus un alt manifestant.